Ons leef in gevaarlike tye. ’n Tyd waarin ons beswaarlik kan wegkom van ’n stortvloed van sulke slegte nuus. Dit kom deur ons nuusberigte. Dit verskyn op sosiale media. Nuusbronne hou ons deurentyd op hoogte van sinnelose geweld wat soveel lewens vernietig.
• Lees die getuienisse van talle mense dwarsoor die wêreld wat God se beskerming eerstehands ervaar het.
Deesdae is ’n mens omring deur bangmaakpraatjies waar jy ook al gaan. Op nuusuitsendings, in die koerante, op sosiale media en ongelukkig op Christelike media. Ek en jy weet hierdie bangmaakstories gaan nie ophou nie. Jou plaaslike nuusberigte gaan nie begin vertel van die duisende vliegtuie wat vandag veilig geland het nie. Vrees verhoog kykergetalle en is ’n doeltreffende lokaas vir aanlynpublikasies.